Fritz: Marea discuție e dacă candidatul la președinția USR trebuie să își asume și candidatura la prezidențiale. Eu nu sunt disponibil
Primarul Timișoarei, Dominic Fritz, a declarat joi că marea discuție în partid este dacă candidatul la președinția USR trebuie să își asume și o candidatură la prezidențiale, precizând că nu crede că trebuie să fie neapărat amestecate cele două. Fritz a mai spus că le-a transmis colegilor că nu va fi disponibil pentru a candida la prezidențiale, după ce timișorenii i-au dat votul de încredere pentru un nou mandat. Despre un tandem Domnic Fritz președinte USR și Elena Lasconi ca și candidat USR la prezidențiale, primarul a spus că este una din variante.